 CRNA GORA

OPŠTINA DANILOVGRAD

**Sekretarijat za urbanizam, komunalne,** **stambene**

**poslove, saobraćaj i zaštitu životne sredine**

Broj: 03-032-5-

Danilovgrad, 15.04.2015. godine

Na osnovu člana 13 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) u postupku odlučivanja po zahtjevu „MG GROUP“ doo Danilovgrad, o potrebi procjene uticaja na životnu sredinu, Sekretarijat za urbanizam, komunalne, stambene poslove,saobraćaj i zaštitu životne sredine donosi:

**R J E Š E NJ E**

**I Utvrđuje se da nije potrebna procjena uticaja na životnu sredinu** proizvodnog pogona za   
 siječenje, oblikovanje i obradu kamena, čija se realizacija planira na kat. parceli br. 1146, KO   
 Jastreb, opština Danilovgrad.

**II** Nosilac projekta, „MG GROUP“ doo Danilovgrad, može pristupiti izvođenju projekta iz tačke I  
 ovog rješenja, u skladu sa važećim tehničkim normativima i standardima propisanim za tu vrstu

projekta, uz obavezu da pri izgradnji i funkcionisanju projekta primijeni potrebne mjere zaštite i to:

- da se tokom izvođenja i funkcionisanja projekta izbjegnu ili na najmanju mjeru svedu ugrožavanje i oštećenje prirode, shodno članu 10 Zakona o zaštiti prirode („Sl. list CG“, br. 51/08, 21/09, 40/11 i 62/13 ),

- da se građevinski otpad, prilikom izvođenja projekta, odlaže na lokaciju koja je predviđena za tu vrstu otpada, pri čemu se isti ne smije miješati sa drugim vrstama otpada, odnosno odlaganje otpada vršiti u skladu sa članom 17 i 54 Zakona o upravljanju otpadom („Sl. list CG“, br. 64/11),

- da se vrši održavanje i redovno kvašenje pristupnih i gradilišnih puteve kao i prostor u krugu fabrike tokom funkcionisanja projekta namijenjen za manipulisanje mehanizacijom, a sve u cilju smanjenja prašine,

- vodu iz proizvodnog procesa, koja sadrži kameni prah strogo usmjeravati kanalom prema taložnicima,

- organizovati redovno pražnjenje taložnika,

- gubitak zelene površine nadomjestiti sadnjom autohtone drvenatse vegetacije na predmetnoj lokaciji (hrast, jasen, grab, nar, košćela, kesten, brijest),

- između glavne saobraćajnice i parcele na kojoj je planiran objekat za obradu kamena nije dozvoljeno postavljanje zaštitne ograde od bilo kojeg materijala izuzev zelenog pojasa, kako bi se smanjio negativan uticaj na prisutni ekosistem i obezbijedili eko-koridori u cilju povezivanja razločitih djelova ovog ekosistema kao i olakšala migracija prisutnih životinjskih vrsta,

- ukoliko dođe do akcidenta, koji može ugroziti životnu sredinu, prilikom izvođenja, funkcionisanja ili prestanka funkcionisanja projekta, nosilac projekta je dužan obavijestiti nadležni organ.

**III** Nosilac projekta je dužan ovo rješenje dati na uvid obrađivaču tehničke dokumentacije, kako bi   
 se navedene mjere ispoštovale pri izradi tehničke dokumentacije i iste provjerile u postupku

tehničke kontrole i tehničkog pregleda projekta.

**IV** Nalaže se nosiocu projekta, „MG GROUP“ doo Danilovgrad, da u slučaju prenamjene projekta  
 ili proširenja kapaciteta izvedenog projekta, podnese zahtjev nadležnom organu za odlučivanje o

potrebi procjene uticaja na životnu sredinu.

**O b r a z l o ž e nj e**

Nosilac projekta, „MG GROUP“ doo Danilovgrad, obratio se Sekretarijatu za urbanizam, komunalne, stambene poslove, saobraćaj i zaštitu životne sredine zahtjevom br. 03-032-5-UP-139 02.04.2015. godine, za odlučivanje o potrebi procjene uticaja na životnu sredinu proizvodnog pogona za siječenje, oblikovanje i obradu kamena, čija se realizacija planira na kat. parceli br. 1146, KO Jastreb, opština Danilovgrad.

Postupajući po zahtjevu nosioca projekta, a shodno odredbama člana 12 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) Sekretarijat za urbanizam, komunalne, stambene poslove, saobraćaj i zaštitu životne sredine obavijestio je zainteresovane organe, organizacije i javnost, organizovao javni uvid i obezbijedio dostupnost podataka i dokumentacije nosioca projekta.

Razmatranjem zahtjeva nosioca projekta i podataka o predmetnoj lokaciji, karakteristikama i mogućim uticajima navedenog projekta na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine utvrdio je razloge za donošenje ovog rješenja:

- navedenim projektom planirana je izgradnja proizvodnog pogona za siječenje, oblikovanje i obradu kamena, čija se realizacija planira na kat. parceli br. 1146, KO Jastreb, opština Danilovgrad,

- kameni otpad, koji nastaje prilikom obrade kamena, prerađuje se i time nastaje drobljeni kamen,

- otpad nastao rezanjem kamena (odresci) drobi se TRITURONE 380X drobilicom, koja je pneumatski povezana sa ciklon sistemom, te tako ne dolazi do zagađenja prašinom,

- osnovni energent prilikom rezanja kamena je električna energija,

- upotrijebljena voda se prečišćava pomoću sistema Filtering System Filter-Press/150-Cilona i ponovo vraća u proizvodni proces iz 4 prelivna taložnika, te ne dolazi do ispuštanja vode u zemljište ili vodene tokove,

- sanitarne i fekalne vode se ispuštaju u vodonepropusnu septičku jamu,

- otpad koji nastaje prečišćavanjem vode skladišti se za dalju prodaju kao fini prah,

- nivo buke koji nastaje rezanjem kamena je 80 dBA. Imajući u vidu materijale od kojih će se izgraditi objekat, nivo buke izvan objekta tokom radova u njemu iznosiće 37dBA,

- investitor je sklopio ugovore o crpljenju sepičke jame, pražnjenju taložnika, odvoz komunalnog otpada i prodaji kamenog praha nastalog tokom obrade kamenih blokova.

- uzimajući u obzir raspoloživu dokumentaciju i podatke o karakteristikama planiranog projekta i predmetne lokacije, važeće tehničke normative i standarde propisane za izgradnju, korišćenje i održavanje ove vrste objekata, kao i odgovarajuće mjere zaštite utvrđene u tački II dispozitiva ovog rješenja, ne očekuje se značajni negativni uticaj na segmente životne sredine u toku izvođenja i funkcionisanja predmetnog projekta.

Imajući u vidu prethodno navedeno, Sekretarijat za urbanizam, komunalne, stambene poslove, saobraćaj i zaštitu životne sredine, na osnovu sprovedenog postupka, razmatranja zahtjeva nosioca projekta i uvida u dostavljenu dokumentaciju, kao i primjenom odredaba člana 13, a u vezi sa članom 5 stav 1 tačka 2 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) odlučeno je kao u dispozitivu ovog rješenja.

Ovim rješenjem su utvrđene mjere za sprječavanje mogućih štetnih uticaja na životnu sredinu u toku izgradnje i eksploatacije projekta i naloženo nosiocu projekta da ovo rješenje da na uvid obrađivaču tehničke dokumentacije, kako bi se navedene mjere ispoštavale pri izradi tehničke dokumentacije i provjerile u postupku tehničke kontrole i tehničkog pregleda projekta.

Takođe, rješenjem je utvrđena obaveza nosioca projekta da u slučaju prenamjene ili proširenja kapaciteta izvedenog projekta, podnese zahtjev nadležnom organu za odlučivanje o potrebi procjene uticaja na životnu sredinu.

**PRAVNA POUKA**: Protiv ovog rješenja može se izjaviti žalba Glavnom administratoru u roku od 15 dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

DOSTAVLJENO: Obradio: **v.d.** **S E K R E T A R**,

- Nosiocu projekta Vuk Iković Slavko Velimirović

- Glavnom administratoru

- Agenciji za zaštitu životne sredine,

- Ekološkoj inspekciji

- U javnu knjigu o sprovedenim postupcima

procjene uticaja na životnu sredinu

- a/a